CELEX: 62011CN0613
Language: mt
Date: 2011-11-30 00:00:00
Title: Kawża C-613/11: Rikors ippreżentat fit- 30 ta’ Novembru 2011 — Il-Kummissjoni Ewropea vs Ir-Repubblika Taljana

4.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 32/16
            
         Rikors ippreżentat fit-30 ta’ Novembru 2011 — Il-Kummissjoni Ewropea vs Ir-Repubblika Taljana
   (Kawża C-613/11)
   2012/C 32/29
   Lingwa tal-kawża: it-Taljan
   
      Partijiet
   
   
      Rikorrenti: Il-Kummissjoni Ewropea (rappreżentanti: B. Stromsky u D. Grespan, aġenti)
   
      Konvenuta: Ir-Repubblika Taljana
   
      Talbiet
   
   Il-Kummissjoni Ewropea titlob li l-Qorti tal-Ġustizzja jogħġobha
   
               —
            
            
               tikkonstata li, billi ma adottatx, fit-termini stabbiliti, il-miżuri kollha neċessarji bil-għan li tiġi rkuprata l-għajnuna mill-Istat li ġiet iddikjarata illegali u inkompatibbli mas-suq intern permezz tad-Deċiżjoni tal-Kummissjoni 2008/92/KE, tal-10 ta’ Lulju 2007, dwar l-iskema tal-Italja ta’ għajnuna mill-Istat favur is-settur tan-navigazzjoni f’Sardinja (innotifikata fil-11 ta’ Lulju 2007 u ppubblikata fil-Ġurnal Uffiċjali L 29 tat-2 ta’ Frar 2008, p. 24), ir-Repubblika Taljana naqset milli twettaq l-obbligi tagħha skont l-Artikoli 2 u 5 tal-imsemmija deċiżjoni kif ukoll skont it-TFUE, u
            
         
               —
            
            
               tikkundanna lir-Repubblika Taljana għall-ispejjeż.
            
         
      Motivi u argumenti prinċipali
   
   It-terminu li matulu kellha tiġi eżegwita d-Deċiżjoni 2008/92 skada fil-11 ta’ Settembru 2007.
   Sal-lum, ir-Repubblika Taljana għadha ma pproċedietx bl-irkupru tal-għajnuna ddikjarata illegali permezz tad-deċiżjoni inkwistjoni u ma informatx lill-Kummissjoni bl-irkupru sħiħ tal-għajnuna. Barra minn hekk, id-diffikultajiet ta’ natura legali u prattika invokati mir-Repubblika Taljana sabiex tiġġustifika d-dewmien fl-eżekuzzjoni tal-imsemmija deċiżjoni ma humiex ta’ natura li jiġġustifikaw impossibbiltà assoluta ta’ rkupru skont il-ġurisprudenza tal-Qorti tal-Ġustizzja, u l-Italja qatt ma invokat tali impossibbiltà assoluta.
   Barra minn hekk, il-Kummissjoni tilmenta dwar iċ-ċirkustanza li l-Italja informata b’mod tardiv dwar l-iżvolġiment tal-proċedura nazzjonali intiża sabiex tiġi eżegwita d-deċiżjoni, u b’hekk kisret l-obbligu ta’ informazzjoni impost permezz tad-deċiżjoni inkwistjoni u permezz tal-prinċipju ta’ kooperazzjoni leali.